Wêreld se kleinste Rubik-kubus opgelosSkermskoot uit die video (Tony Fisher) Tony Fisher van Engeland, ŉ raaisel-entoesias, het ŉ video op sosiale media gedeel nadat hy die wêreld se kleinste Rubik-kubus opgelos het. Fisher hou die Guinness-wêreldrekord vir die grootste Rubik-kubus nadat hy een van meer as 150 cm hoog opgelos het. In dié video los hy ŉ Rubik-kubus op van slegs 5,6 mm groot. Die vorige rekord was 5,9 mm, maar dit is egter nie amptelike rekords nie. Hy verduidelik hy kon nie ŉ 3D-drukker kry om die kubus klein genoeg te maak nie, so hy het ŉ kubus, wat aanvanklik 6 mm groot was, gebruik en dit kleiner afgevyl. Volg Fisher op Facebook of sy YouTube-kanaal vir nog interessante Rubik-raaisels en besoek sy webwerf.